Author: madis
Last saved by: Asta Urb
Company: Haapsalu Linnavalitsus

K O R R A L D U S

Haapsalu,								      28. mai 2008 nr 391

Loa andmine Eesti Rahvatantsu ja 
Rahvamuusika Seltsile kontserdite korraldamiseks 

Läbi vaadanud Eesti Rahvatantsu ja Rahvamuusika Seltsi (registrikood 800075472, aadress Tõnismägi 2/Endla 3, 10122 Tallinn) 26.05.2008 taotluse (reg nr 14-1.2/2783) ning juhindudes Haapsalu linna avaliku korra eeskirja punktidest 4.2 ja 4.3, kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Lubada Eesti Rahvatantsu ja Rahvamuusika Seltsil (edaspidi Korraldaja) korraldada Haapsalus  27.juunil kella 17.00-22.00 (Kultuurimaja ees, Kodanike torni juures ja Kuursaalis) ning 28. juunil 2008 kella 10.00-21.00 (Piiskopilinnuses) kontserte.
2.	Lubada sulgeda 28.06.2008 kella 17.00-18.00 Turu tänav.
3.	Korraldajal tagada rongkäigu läbiviimise ajal kella 17.30-18.00 politsei eskort Veetorni juurest linnuseni.
4.	Korraldajal kooskõlas Lääne Teed OÜ-ga korraldada punktis 2 nimetatud ala sulgemine ja pärast ürituse lõppemist liikluse taastamine. 
5.	Ürituse ajal tagab avaliku korra ja avaliku korra eeskirja täitmise Korraldaja poolt määratud isik Marju Viitmaa.
6.	Korraldajal korraldada territooriumi korrashoid ja üritusejärgne koristus.
7.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu), Haapsalu Autobaas AS-le (Lihula mnt.27, 90506 Haapsalu), AS GoBus (Raudtee 2, 90504 Haapsalu), SA Haapsalu Piiskopilinnus (Posti 34, 90504 Haapsalu), M. Viitmaa’le (Ehte 9, 90503 Haapsalu), Eesti Rahvatantsu ja Rahvamuusika Selts (Tõnismägi 2/Endla 3, 10122 Tallinn) korralduse koopia saatmisega posti teel, linnakeskkonna osakonnale (E. Kallaste) ning haridus- ja kultuuriosakonnale (K.Jõgi) koopia üleandmisega  allkirja vastu.
8.	Kontrolli käesoleva korralduse täitmise üle teostab linnakeskkonna osakond (E. Kallaste).
9.	Korraldus jõustub teatavakstegemisest.
10.	Korraldus avalikustada väljapanekuga linnavalitsuse fuajees.
11.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea									Erko Kalev
Linnasekretär